CELEX: 52022PC0051
Language: lt
Date: 2022-02-16
Title: Pasiūlymas EUROPOS PARLAMENTO IR TARYBOS REGLAMENTAS kuriuo iš dalies keičiamas Reglamentas (ES) 2019/833, kuriuo nustatomos išsaugojimo ir vykdymo užtikrinimo priemonės, taikytinos Žvejybos šiaurės vakarų Atlante organizacijos reguliuojamame rajone

EUROPOS
                              KOMISIJA

                                                       Briuselis, 2022 02 16
                                                       COM(2022) 51 final

                                                       2022/0035 (COD)

                                          Pasiūlymas

                 EUROPOS PARLAMENTO IR TARYBOS REGLAMENTAS

     kuriuo iš dalies keičiamas Reglamentas (ES) 2019/833, kuriuo nustatomos išsaugojimo ir
          vykdymo užtikrinimo priemonės, taikytinos Žvejybos šiaurės vakarų Atlante
                               organizacijos reguliuojamame rajone

LT                                                                                            LT
 ---pagebreak---                                AIŠKINAMASIS MEMORANDUMAS

     1.      PASIŪLYMO APLINKYBĖS
     •       Pasiūlymo pagrindimas ir tikslai
     Pagrindinis pasiūlymo tikslas – Sąjungos teisėje įgyvendinti 2021 m. rugsėjo mėn. Žvejybos
     šiaurės vakarų Atlante organizacijos (NAFO) metiniame susitikime priimtus išsaugojimo ir
     vykdymo užtikrinimo priemonių pakeitimus. Į pasiūlymą taip pat įtraukti NAFO priimti
     redakcinio pobūdžio patobulinimai, o formuluotės pritaikomos pagal teisinį ES kontekstą.
     NAFO yra regioninė žvejybos valdymo organizacija, atsakinga už žvejybos išteklių valdymą
     jos kompetencijai priklausančioje šiaurės vakarų Atlanto dalyje. NAFO išsaugojimo ir
     valdymo priemonės taikomos išimtinai NAFO reguliuojamame rajone (t. y. atvirojoje jūroje),
     kuris apibrėžiamas kaip rajonas, esantis už pakrantės valstybių žvejybos jurisdikcijai
     priklausančių rajonų. ES yra NAFO susitariančioji šalis nuo 1979 m.
     NAFO konvencijoje teigiama, kad NAFO komisijos priimtos išsaugojimo priemonės yra
     privalomos (XIV straipsnis, VI straipsnio 8 ir 9 dalys) ir kad iš susitariančiųjų šalių
     reikalaujama jas įgyvendinti.
     Sąjungos teisėje NAFO išsaugojimo ir vykdymo užtikrinimo priemonės įgyvendintos
     Reglamentu (ES) 2019/833. Šis pasiūlymas apima 2021 m. rugsėjo mėn. metiniame
     susitikime NAFO priimtus pakeitimus. Tie pakeitimai įsigaliojo 2021 m. gruodžio 2 d. ir
     taikomi nuo tos dienos.
     •       Suderinamumas su toje pačioje politikos srityje galiojančiomis nuostatomis
     Pasiūlymas suderintas su Reglamentu (ES) 2019/833.
     Jis atitinka Reglamento (ES) Nr. 1380/2013 dėl bendros žuvininkystės politikos VI dalį
     (išorės politika), kurioje numatyta, kad Sąjunga savo išorės žvejybą vykdo laikydamasi
     tarptautinių įsipareigojimų, t. y. savo žvejybos veiklą grindžia regioniniu šios srities
     bendradarbiavimu.

     Pasiūlymas papildo Reglamentą (ES) 2017/2403 dėl išorės laivynų valdymo, kuriame
     numatyta, kad Sąjungos žvejybos laivai privalo turėti regioninių žvejybos valdymo
     organizacijų leidimus, ir Tarybos reglamentą (EB) Nr. 1005/2008 dėl neteisėtos,
     nedeklaruojamos ir nereglamentuojamos (NNN) žvejybos, kuriame numatoma NAFO NNN
     žvejybą vykdančių laivų sąraše esančius laivus įtraukti į ES NNN žvejybą vykdančių laivų
     sąrašą.

     Šis pasiūlymas neapima žvejybos galimybių, kurios Sąjungai skiriamos NAFO sprendimu.
     Remiantis Sutarties dėl Europos Sąjungos veikimo (SESV) 43 straipsnio 3 dalimi, Taryba turi
     išimtinę teisę priimti priemones dėl kainų, rinkliavų, pagalbos ir kiekybinių apribojimų
     nustatymo bei žvejybos galimybių nustatymo ir skyrimo.

     •       Suderinamumas su kitomis Sąjungos politikos sritimis
     Pasiūlymas suderintas su kitomis Sąjungos politikos sritimis.

LT                                                 1                                               LT
 ---pagebreak---      2.      TEISINIS PAGRINDAS,               SUBSIDIARUMO         IR    PROPORCINGUMO
             PRINCIPAI
     •       Teisinis pagrindas
     Pasiūlymas yra grindžiamas SESV 43 straipsnio 2 dalimi, kadangi jame išdėstomos nuostatos,
     kurių reikia bendros žuvininkystės politikos tikslams pasiekti.

     •       Subsidiarumo principas (neišimtinės kompetencijos atveju)
     Pasiūlymas priklauso išimtinei Sąjungos kompetencijai (SESV 3 straipsnio 1 dalies d
     punktas). Todėl subsidiarumo principas netaikomas.

     •       Proporcingumo principas
     Pasiūlymu bus užtikrinta, kad ES vykdytų jai tenkančius NAFO įpareigojimus, neviršijant to,
     kas būtina šiam tikslui pasiekti.

     •       Priemonės pasirinkimas
     Pasirinkta priemone iš dalies keičiamas Reglamentas (ES) 2019/833.

     3.      EX POST VERTINIMO, KONSULTACIJŲ SU SUINTERESUOTOSIOMIS
             ŠALIMIS IR POVEIKIO VERTINIMO REZULTATAI
     •       Galiojančių teisės aktų ex post vertinimas / tinkamumo patikrinimas
     Netaikoma.

     •       Konsultacijos su suinteresuotosiomis šalimis
     Šio pasiūlymo tikslas – iš dalies pakeisti Reglamentą (ES) 2019/833 Sąjungos teisėje
     įgyvendinant 2021 m. rugsėjo mėn. NAFO metiniame susitikime priimtus išsaugojimo ir
     vykdymo užtikrinimo priemonių pakeitimus. Su ES valstybių narių nacionaliniais ekspertais ir
     pramonės atstovais konsultuotasi tiek rengiantis NAFO metiniam susitikimui, kuriame buvo
     priimtos šios rekomendacijos, tiek per NAFO derybas.

     •       Tiriamųjų duomenų rinkimas ir naudojimas
     Šiuo pasiūlymu Sąjungos teisėje įgyvendinami NAFO išsaugojimo priemonių pakeitimai,
     priimti remiantis NAFO nuolatinių komitetų mokslinėmis ir kontrolės rekomendacijomis.

     •       Poveikio vertinimas
     Netaikoma. Šiuo pasiūlymu Sąjungos teisėje įgyvendinami NAFO išsaugojimo priemonių
     pakeitimai, kurie yra privalomi susitariančiosioms šalims ir tiesiogiai taikomi valstybėms
     narėms.

     •       Reglamentavimo tinkamumas ir supaprastinimas
     Šis pasiūlymas nėra susijęs su reglamentavimo kokybės programa (REFIT) ir paprastinimo
     reikalavimais.

     •       Pagrindinės teisės
     Šis pasiūlymas neturi poveikio pagrindinių teisių apsaugai.

LT                                                 2                                                LT
 ---pagebreak---      4.      POVEIKIS BIUDŽETUI
     Šis pasiūlymas neturi poveikio biudžetui.

     5.      KITI ELEMENTAI
     •       Įgyvendinimo planai ir stebėsena, vertinimas ir ataskaitų teikimo tvarka
     Netaikoma.

     •       Aiškinamieji dokumentai (direktyvoms)
     Netaikoma.

     •       Išsamus konkrečių pasiūlymo nuostatų paaiškinimas
     Pasiūlymu įgyvendinami 2021 m. rugsėjo mėn. NAFO metiniame susitikime priimti
     pakeitimai, susiję su kvotos „Kiti“ apskaičiavimu, taip pat su menkėms 3M kvadrate skirtų
     papildomų iškrovimo inspektavimo priemonių ir juodiesiems paltusams skirtų papildomų
     priemonių įvedimu. Pakeitimai taip pat apima peržiūrėtas nuostatas dėl papildomų procedūrų
     ir sunkių pažeidimų, susijusių su tam tikro dydžio tinklo akių, tinklelių ar grotelių naudojimu,
     taip pat nuostatas dėl griežtesnių priemonių, susijusių su tolesniais veiksmais dėl pažeidimų,
     ir dėl dokumentų perdavimo NAFO ir Europos žuvininkystės kontrolės agentūrai.

     Be to, pasiūlymu Komisijai suteikiami įgaliojimai iš dalies pakeisti Reglamento (ES)
     2019/833 nuostatas, susijusias su juodųjų paltusų iškrovimu ir inspektavimu, nustatytas 10
     straipsnio 1 dalies c punkte, ir su atlantinėms menkėms 3M kvadrate skirtomis kontrolės
     priemonėmis, nustatytomis 9a straipsnyje, tuo atveju, jei NAFO ateityje iš dalies pakeistų
     savo priemones. Šias nuostatas reikia skubiai iš dalies pakeisti, kad kiekvieną būsimą
     žvejybos sezoną Sąjungos laivai galėtų žvejoti tokiomis pat sąlygomis, kaip ir kitų NAFO
     susitariančiųjų šalių laivai.

LT                                                  3                                                   LT
 ---pagebreak---                                                                 2022/0035 (COD)

                                                   Pasiūlymas

                   EUROPOS PARLAMENTO IR TARYBOS REGLAMENTAS

     kuriuo iš dalies keičiamas Reglamentas (ES) 2019/833, kuriuo nustatomos išsaugojimo ir
          vykdymo užtikrinimo priemonės, taikytinos Žvejybos šiaurės vakarų Atlante
                               organizacijos reguliuojamame rajone

     EUROPOS PARLAMENTAS IR EUROPOS SĄJUNGOS TARYBA,
     atsižvelgdami į Sutartį dėl Europos Sąjungos veikimo, ypač į jos 43 straipsnio 2 dalį,
     atsižvelgdami į Europos Komisijos pasiūlymą,
     teisėkūros procedūra priimamo akto projektą perdavus nacionaliniams parlamentams,
     atsižvelgdami į Europos ekonomikos ir socialinių reikalų komiteto nuomonę1,
     laikydamiesi įprastos teisėkūros procedūros,
     kadangi:
     (1)    Europos Parlamento ir Tarybos reglamentas (ES) 2019/8332 priimtas siekiant
            Sąjungos teisėje įgyvendinti išsaugojimo ir vykdymo užtikrinimo priemonėms,
            taikytinoms Žvejybos šiaurės vakarų Atlante organizacijos (NAFO) reguliuojamame
            rajone, skirtas naujausias taisykles. Vėliau šis reglamentas iš dalies pakeistas
            atsižvelgiant į 2019 ir 2020 m. metiniuose susitikimuose priimtas NAFO priemones3;
     (2)    vėliau NAFO 2021 m. rugsėjo mėn. 43-ajame metiniame susitikime priėmė teisiškai
            privalomų sprendimų dėl jos kompetencijai priklausančių žvejybos išteklių
            išsaugojimo, susijusių su kvotos „Kiti“ laimikio laikymu, atlantinių menkių, sužvejotų
            3M kvadrate, ir juodųjų paltusų iškrovimo inspektavimu uoste, taip pat stebėsena ir
            sugriežtintomis nuostatomis dėl pažeidimų ir jų vykdymo užtikrinimo;
     (3)    šie sprendimai skirti NAFO susitariančiosioms šalims ir jais taip pat nustatomi
            įpareigojimai veiklos vykdytojams. 2021 m. gruodžio 2 d. įsigaliojusios NAFO
            išsaugojimo ir vykdymo užtikrinimo priemonės (CEM) yra privalomos visoms NAFO
            susitariančiosioms šalims. Sąjungos teisėje turi būti įgyvendinti tik tie jų elementai,
            kurie joje dar nėra numatyti;
     (4)    todėl Reglamentas (ES) 2019/833 turėtų būti iš dalies pakeistas, kad naująsias NAFO
            priemones būtų galima taikyti Sąjungos žvejybos laivams;

     1
            OL C , , p. .
     2
            2019 m. gegužės 20 d. Europos Parlamento ir Tarybos reglamentas (ES) 2019/833, kuriuo nustatomos
            išsaugojimo ir vykdymo užtikrinimo priemonės, taikytinos Žvejybos šiaurės vakarų Atlante
            organizacijos reguliuojamame rajone, iš dalies keičiamas Reglamentas (ES) 2016/1627 ir panaikinami
            Tarybos reglamentai (EB) Nr. 2115/2005 ir (EB) Nr. 1386/2007 (OL L 141, 2019 5 28, p. 1).
     3
            2021 m. liepos 14 d. Europos Parlamento ir Tarybos reglamentas (ES) 2021/1231, kuriuo iš dalies
            keičiamas Reglamentas (ES) 2019/833, kuriuo nustatomos išsaugojimo ir vykdymo užtikrinimo
            priemonės, taikytinos Žvejybos šiaurės vakarų Atlante organizacijos reguliuojamame rajone (OL L 274,
            2021 7 30, p. 32).

LT                                                      4                                                          LT
 ---pagebreak---      (5)    tam tikros CEM nuostatos greičiausiai bus iš dalies keičiamos būsimuose NAFO
            metiniuose susitikimuose, nes pasikeitus išteklių biomasei ir peržiūrėjus nuostatas dėl
            rajonų, kuriuose ribojama dugninė žvejyba, bus įvesta naujų techninių priemonių.
            Taigi tam, kad tokius būsimus CEM pakeitimus būtų galima greitai įgyvendinti
            Sąjungos teisėje dar prieš prasidedant žvejybos sezonui, pagal Sutarties dėl Europos
            Sąjungos veikimo 290 straipsnį Komisijai turėtų būti deleguoti įgaliojimai priimti
            aktus dėl juodiesiems paltusams skirtų iškrovimo ir inspektavimo priemonių ir
            atlantinėms menkėms 3M kvadrate skirtų kontrolės priemonių;
     (6)    ypač svarbu, kad atlikdama parengiamąjį darbą Komisija tinkamai konsultuotųsi, taip
            pat ir su ekspertais, ir kad tos konsultacijos būtų vykdomos vadovaujantis 2016 m.
            balandžio 13 d. Tarpinstituciniame susitarime dėl geresnės teisėkūros4 nustatytais
            principais. Visų pirma siekiant užtikrinti vienodas galimybes dalyvauti atliekant su
            deleguotaisiais aktais susijusį parengiamąjį darbą, Europos Parlamentas ir Taryba
            visus dokumentus turėtų gauti tuo pačiu metu kaip ir valstybių narių ekspertai, o jų
            ekspertams turėtų būti sistemingai suteikiama galimybė dalyvauti Komisijos ekspertų
            grupių, kurios atlieka su deleguotaisiais aktais susijusį parengiamąjį darbą,
            posėdžiuose;
     (7)    todėl Reglamentas (ES) 2019/833 turėtų būti atitinkamai iš dalies pakeistas,
     PRIĖMĖ ŠĮ REGLAMENTĄ:

                                              1 straipsnis
                                  Reglamento (ES) 2019/833 pakeitimai
     Reglamentas (ES) 2019/833 iš dalies keičiamas taip:
     (1)     7 straipsnio 3 dalies d punktas pakeičiamas taip:
            „d) išteklių, kurių žvejyba draudžiama (moratoriumas), arba išteklių, kuriems taikoma
            kvota „Kiti“ yra visiškai išnaudota, individų – 1 250 kg arba 5 % (taikomas didesnis
            dydis), tuo atveju, kai susitariančiosios šalys pranešė apie kvotos „Kiti“ panaudojimą
            pagal šio reglamento 6 straipsnį;“;
     (2)     9a straipsnio 1 dalies c punkto pirmas sakinys pakeičiamas taip:
             „kiekviena valstybė narė inspektuoja bent 50 % jos uostuose iškraunamo arba
             perkraunamo 3M kvadrate sužvejoto atlantinių menkių laimikio, parengia šio
             reglamento priedo 9 punkte nurodytame CEM IV.C priede nustatytos formos
             inspektavimo ataskaitą ir išsiunčia ją NAFO vykdomajam sekretoriui, o jos kopiją –
             Komisijai ir EŽKA per 12 darbo dienų nuo dienos, kurią užbaigiamas
             inspektavimas.“;
     (3)     10 straipsnio 1 dalies e punkto pirmas sakinys pakeičiamas taip:
             „e) kiekviena valstybė narė inspektuoja kiekvieną jos uostuose iškraunamą juodųjų
             paltusų kiekį, jei laive esantis šio ištekliaus kiekis sudaro daugiau nei 5 % bendro
             laimikio arba daugiau nei 2 500 kg, parengia šio reglamento priedo 9 punkte
             nurodytame CEM IV.C priede nustatytos formos inspektavimo ataskaitą ir išsiunčia
             ją NAFO vykdomajam sekretoriui, o jos kopiją – Komisijai ir EŽKA per 14 darbo
             dienų nuo dienos, kurią užbaigiamas inspektavimas.“;
     (4)     29 straipsnio 1 dalis pakeičiama taip:

     4
             OL L 123, 2016 5 12, p. 1.

LT                                                    5                                               LT
 ---pagebreak---             „Kiekviena valstybė narė kasmet ne vėliau kaip lapkričio 1 d. EŽKA (su kopija
            Komisijai) nusiunčia toliau nurodytą informaciją, o pastaroji užtikrina, kad ta
            informacija būtų perduota NAFO vykdomajam sekretoriui:
            a) kompetentingos institucijos, kuri veikia kaip kontaktinis centras, kai reikia skubiai
            pranešti apie reguliuojamame rajone padarytus pažeidimus, kontaktinius duomenis ir
            visus vėlesnius jų pasikeitimus (ne vėliau kaip likus 15 dienų prieš pasikeitimo
            įsigaliojimą);
            b) inspektorių ir inspektorių stažuotojų vardus ir pavardes ir kiekvienos inspektavimo
            platformos, kurią ji paskyrė dalyvauti sistemoje, pavadinimą, radijo šaukinį ir
            kontaktinius duomenis ryšiams palaikyti. Ji taip pat, kai įmanoma, ne vėliau kaip
            prieš 60 dienų praneša visus šios informacijos pasikeitimus.“;
     (5)    35 straipsnio 1 dalies g punktas pakeičiamas taip:
            „g) žvejyba naudojant neleidžiamo dydžio akių tinklą arba groteles ar tinklelius,
            kurių strypeliai nutolę vienas nuo kito neleidžiamu atstumu, arba žvejyba
            nenaudojant rūšiuojamųjų grotelių ar tinklelių, pažeidžiant 13 arba 14 straipsnį;“;
     (6)    36 straipsnio 1 dalies d punktas pakeičiamas taip:
            „užtikrina, kad už pažeidimus, ir tiek, kiek tai įmanoma pagal vidaus teisės aktus, už
            pakartotinius sunkius pažeidimus, ypač nurodytus 35 straipsnio 3 dalies c punkto iii
            ir iv papunkčiuose, taikomos sankcijos būtų tinkamo griežtumo ir veiksmingai
            užtikrintų reikalavimų laikymąsi, atgrasytų nuo kitų pažeidimų ar tų pačių pažeidimų
            kartojimo ir neleistų pažeidėjams iš pažeidimo gauti naudos.“;
     (7)    36 straipsnio 2 dalis papildoma e ir f punktais:
            „e) sugriežtintus ar papildomus ataskaitų teikimo reikalavimus, inter alia,
            reikalavimą dažniau teikti ataskaitas arba papildomus duomenis;
            f) sugriežtintus ar papildomus stebėsenos reikalavimus, inter alia, stebėtojo ar
            inspektoriaus išsiuntimą į laivą arba nuotolinį elektroninį stebėjimą, vykdomą pagal
            NAFO rajone veiklą vykdantiems žvejybos laivams skirtas atitinkamas technines
            specifikacijas.“;
     (8)    40 straipsnio 3 dalies antras sakinys pakeičiamas taip:
            „Komisija šią informaciją persiunčia NAFO vykdomajam sekretoriui.“;
     (9)    50 straipsnio 2 dalis iš dalies keičiama taip:
            a) c punktas pakeičiamas taip:
            „c) procedūrų, taikomų laivams, kuriuose bendro laikomo laimikio gyvasis svoris yra
            didesnis kaip 50 tonų, įplaukiantiems į reguliuojamą rajoną žvejoti juodųjų paltusų,
            dėl 10 straipsnio 2 dalies a ir b punktuose nurodytų pranešimų turinio ir 10 straipsnio
            2 dalies d punkte nurodytų žvejybos pradžios sąlygų, taip pat dėl juodiesiems
            paltusams skirtų iškrovimo ir inspektavimo nuostatų, nustatytų 10 straipsnio 1 dalies
            e punkte;“;
            b) įrašomas l punktas:
             „l) 3M kvadrate sužvejotoms atlantinėms menkėms skirtų kontrolės priemonių,
      nustatytų 9a straipsnyje.“

LT                                                 6                                                   LT
 ---pagebreak---                                               2 straipsnis
     Šis reglamentas įsigalioja dvidešimtą dieną po jo paskelbimo Europos Sąjungos oficialiajame
     leidinyje.

     Šis reglamentas privalomas visas ir tiesiogiai taikomas visose valstybėse narėse.
     Priimta Briuselyje

     Europos Parlamento vardu                    Tarybos vardu
     Pirmininkas                                 Pirmininkas

LT                                                  7                                              LT